
Megengedő kifejezések a magyarban: a noha, a holott és a jóllehet összehasonlító vizsgálata

Dolgozatomban a noha, a holott és a jóllehet kifejezésekkel foglalkozom alapvetően
strukturalista-generatív keretben.
Munkám első felében, egy szakirodalmi áttekintés segítségével, bemutatom a három
kifejezést, melyeket a legtöbben a megengedő kötőszók közé sorolnak. A dolgozat második
felében azt az általam végzett korpuszos és kérdőíves vizsgálatot ismertetem, amelyben azt
vizsgáltam, hogy a szóban forgó kifejezések állhatnak-e tagmondat belsejében, valamint hogy
előfordulhatnak-e együtt ellentétes mellérendelő kötőszókkal. Az eredmények alapján
kijelenthető, hogy a noha, a holott és a jóllehet kategorizálása korántsem annyira egyértelmű,
ahogyan azt bizonyos szakirodalmak alapján várnánk.



